CELEX: 62022TN0086
Language: fi
Date: 2022-02-15 00:00:00
Title: Asia T-86/22: Kanne 15.2.2022 – Associazione ”Terra Mia Amici No Tap” v. EIP

19.4.2022   
            
            
               FI
            
            
               Euroopan unionin virallinen lehti
            
            
               C 165/36
            
         
      Kanne 15.2.2022 – Associazione ”Terra Mia Amici No Tap” v. EIP
      (Asia T-86/22)
      (2022/C 165/45)
      Oikeudenkäyntikieli: italia
      
         Asianosaiset
      
      
         Kantaja: Associazione ”Terra Mia Amici No Tap” (Melendugno, Italia) (edustaja: asianajaja A. Calò)
      
         Vastaaja: Euroopan investointipankki
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Euroopan investointipankki on virheellisesti jättänyt tutkimatta kantajana olevan yhdistyksen uudelleentarkastelupyynnön ja todennut, ettei sitä ole esitetty määräajassa
               
            
                  —
               
               
                  velvoittamaan Euroopan investointipankin määräämään TAP AG:lle myönnetyn lainan peruuttamisesta
               
            
                  —
               
               
                  velvoittamaan Euroopan keskuspankin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste, joka perustuu olettamaan uudelleentarkastelupyynnön tutkimatta jättämisestä
                  
                              —
                           
                           
                              Kantaja väittää tältä osin, että Århusin yleissopimusta, 6.9.2006 annettua asetusta (EY) N:o 1367/2006 (1), asetusta (EU) N:o 2021/1767 (2) ja EIP:n ympäristö- ja sosiaalipoliittisista periaatteista ja normeista antaman lausunnon johdanto-osan 1, 6 ja 9 kohtaa on rikottu. Tarkemmin sanottuna EIP:n olisi pitänyt peruuttaa myönnetty laina, sillä uudelleentarkastelupyyntö koski ympäristölainsäädännössä tarkoitettua hallintotoimea.
                           
                        
            
                  2.
               
               
                  Toinen kanneperuste, joka perustuu uudelleentarkastelupyynnön oletettuun raukeamiseen päättymisen vuoksi
                  
                              —
                           
                           
                              Kantaja väittää tältä osin, että Århusin yleissopimusta, 6.9.2006 annettua asetusta (EY) N:o 1367/2006, asetusta (EU) N:o 2021/1767 ja EIP:n ympäristö- ja sosiaalipoliittisista periaatteista ja normeista antaman lausunnon johdanto-osan 1, 6 ja 9 kohtaa on rikottu. Tarkemmin sanottuna EIP ei peruuttanut myönnettyä lainaa uudella toimella, joka on itsenäinen ja erillinen siihen toimeen nähden, jolla laina myönnettiin aiemmin, ja kuuden viikon määräaika uudelleentarkastelupyynnön jättämiseksi on joka tapauksessa laskettava urakan aloittamisesta, sillä lainansaajan oli sopimuksen perusteella sallittua noudattaa EIP:n normeja kyseisenä ajankohtana.
                           
                        
            
                  3.
               
               
                  Kolmas kanneperuste, joka perustuu EIP:n vuoden 2009 ympäristö- ja sosiaalipoliittisista periaatteista ja normeista antaman lausunnon 36 kohdan rikkomiseen.
                  
                              —
                           
                           
                              Kantaja väittää tältä osin tarkemmin, että kyseisessä 36 kohdassa todetaan, että EIP edellyttää, että kaikki rahoitetut hankkeet vastaavat ainakin seuraavia vaatimuksia:
                              
                                          —
                                       
                                       
                                          sovellettavaa kansallista ympäristölainsäädäntöä
                                       
                                    
                                          —
                                       
                                       
                                          sovellettavia unionin ympäristösäännöksiä, erityisesti YVA-direktiiviä ja luonnonsuojeludirektiivejä sekä alakohtaisia ja ”rajatylittäviä” direktiivejä
                                       
                                    
                                          —
                                       
                                       
                                          niiden merkityksellisten kansainvälisten ympäristösopimusten periaatteita ja standardeja, jotka on sisällytetty unionin oikeuteen.
                                          Nyt käsiteltävässä asiassa mitään näistä kohdista ei ole otettu huomioon.
                                          Seuraavien säännösten rikkomiset on näytetty toteen:
                                       
                                    
                                          a.
                                       
                                       
                                          
                                             Unionin ympäristösäännökset, erityisesti:
                                          
                                          
                                                      a.I
                                                   
                                                   
                                                      asetuksen (EU) N:o 347/2013 johdanto-osan 36 perustelukappale yhdessä 4 ja 14 artiklan kanssa (puuttuva kustannus-hyötyanalyysi)
                                                   
                                                
                                                      a.II
                                                   
                                                   
                                                      asetuksen N:o 347/2013 johdanto-osan 31 perustelukappale yhdessä direktiivin 2011/92/EU 5 artiklan 1 kohdan ja liitteessä IV olevan 1 kohdan kanssa (ulkoiset kumulatiiviset vaikutukset)
                                                   
                                                
                                                      a.III
                                                   
                                                   
                                                      asetuksen (EU) N:o 347/2013 johdanto-osan 31 perustelukappale yhdessä direktiivin 2011/92/EU 5 artiklan 1 kohdan ja liitteessä IV olevan 1 kohdan kanssa (sisäiset kumulatiiviset vaikutukset) – ”Salami Slicing” -kielto
                                                   
                                                
                                                      a.IV
                                                   
                                                   
                                                      direktiivin 2011/92/EU 2 artiklan 1 kohta, luontodirektiivin 6 artiklan 3 ja 4 kohta
                                                   
                                                
                                                      a.V
                                                   
                                                   
                                                      direktiivin 2009/147 4 artiklan 4 kohta, lintujensuojeludirektiivi;
                                                   
                                                
                                                      a.VI
                                                   
                                                   
                                                      asetuksen (EY) N:o 1367/2006 johdanto-osan 30 perustelukappale yhdessä 9 artiklan kanssa sekä YVA-direktiivin 6 artikla (avoimuus ja osallistuminen)
                                                   
                                                
                                                      a.VII
                                                   
                                                   
                                                      asetuksen (EU) N:o 347/2013 johdanto-osan 28 perustelukappale yhdessä 7 artiklan kanssa (luontosäännöstö)
                                                   
                                                
                                                      a.VIII
                                                   
                                                   
                                                      SEUT 191 artiklan 1 kohta yhdessä Euroopan investointipankin ympäristö- ja sosiaalipoliittisista periaatteista ja normeista antaman lausunnon, jonka hallintoneuvosto hyväksyi 3.2.2009, kanssa.
                                                   
                                                
                                    
                                          b.
                                       
                                       
                                          
                                             Italian lainsäädäntö, erityisesti:
                                          
                                          
                                                      b.I
                                                   
                                                   
                                                      Maisemasopimuksen täytäntöönpanemiseksi annetun asetuksen 42/2004 26 §
                                                   
                                                
                                                      b.II
                                                   
                                                   
                                                      Maisemasopimuksen täytäntöönpanemiseksi annetun asetuksen 42/2004 146 §
                                                   
                                                
                                                      b.II
                                                   
                                                   
                                                      I 7.8.1990 annetun lain nro 241 14 ter § , palvelukonferenssi
                                                   
                                                
                                                      b.IV
                                                   
                                                   
                                                      Ympäristövaikutuksista annetun ministerin asetuksen 223/14 määräys A57
                                                   
                                                
                                                      b.V
                                                   
                                                   
                                                      Asetus 152/06, seuraamusten laiminlyönti
                                                   
                                                
                                                      b.VI
                                                   
                                                   
                                                      Rikoslain (Codice Penale) 452 quater § (ympäristökatastrofi)
                                                   
                                                
                                    
                        
            
                  4.
               
               
                  Neljäs kanneperuste, joka perustuu 17.4.2013 annetun Euroopan parlamentin ja neuvoston asetuksen (EU) N:o 347/2013 rikkomiseen
                  
                              —
                           
                           
                              Kantaja väittää tältä osin, ettei asianmukaista kustannus-hyötyanalyysiä ole tehty.
                           
                        
            
         (1)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL 2006, L 264, s. 13).
      
         (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin annetun asetuksen (EY) N:o 1367/2006 muuttamisesta 6.10.2021 annettu Euroopan parlamentin ja neuvoston asetus (EU) 2021/1767 (EUVL 2021, L 356, s. 1).